**ELŐTERJESZTÉS**

**Szombathely Megyei Jogú Város Közgyűlésének**

**2023. szeptember 28 - i ülésére**

**Beszámoló a 2023. évi járda-, út-, kerékpárút- és játszótérfejlesztésekről**

A jelen előterjesztésben tájékoztatást adok a Tisztelt Közgyűlésnek a 2023. évben megvalósult járda-, út-, kerékpárút- és játszótérfejlesztésekről, beruházásokról illetve az elkezdett, folyamatban lévő kivitelezésekről, amelyek az idei évben befejeződnek.

* TOP-6.1.5-15-SH1-2019-00002 Ferenczy István utcai fejlesztés során a **Szent Quirinus utca** elkészültével többek között **1066 m út, egy körforgalom, 2 buszmegálló** került kialakításra.
* A **Vásárcsarnok környezetének rekonstrukciójánál** többek között **2982 m2 aszfaltburkolat, 798 m2 térkő burkolat, 487 m2 zöldfelület** került felújításra.
* **A Vörösmarty M. utca – Szent Márton utca – Wesselényi M. utca – Thököly I. utca – és Hunyadi J. utcai kereszteződés** felújítása során **8813 m2 új burkolat** készült.
* TOP-7.1.1-16-H-ERFA-2020-00780 **Szedreskert szabadtéri közösségi rendezvénytér**ré fejlesztése című projekt keretében **70 m hosszban fixált felületű zúzalékos út** épült.
* A **Bartók Béla krt. – Gagarin utca – Jókai Mór utca – Jégpince utca kereszteződésben új körforgalom** épült. Megvalósult **3865 m2 aszfaltburkolat, 1346 m2 térburkolat, 2400 m2 zöldfelület**.
* A **Gagarin utcában** közműfejlesztéssel egybekötve önkormányzati hozzájárulással **44 m hosszon új burkolat készült**.
* **Markusovszky utca – Sugár út – Horváth Boldizsár krt. – Dr. István Lajos krt. kereszteződésben új körforgalom** épült, ahol **1505 m2 aszfaltburkolat, 30 m2 térburkolat, 520 m2 zöldfelület** kialakítása történik.
* A **Hunyadi János utca – Szent Gellért utca – Szőlős utca kereszteződésben 930 m2 aszfalt burkolat** megújításra került.
* A **Körmendi utca - Szent Flórián körút - Brenner Tóbiás körút kereszteződésében** lévő körforgalom felújítása során **1000 m2 aszfaltburkolat készült**.
* A Szent István király utcai **Gyöngyös-patak hídrekonstrukció** során **új híddal együtt 1065 m2 aszfaltburkolat újul meg**.
* A **Szőlős utcában** az **útburkolat felújítása zajlik**, **575 m új útfelület** valósul meg.
* A **Károly Róbert utca felújítása** is készül, új burkolat kerül kialakításra **693 m hosszban**.
* Szombathely város területén **5 helyszínen új gyalogos átkelőhelyek** építése történik. Helyszínek: Demeter utca; Kassák Lajos utca és Faludi Ferenc utca kereszteződésében a Kassák Lajos u. 6.-tól a Kassák Lajos u. 12. felé és a Kassák Lajos u. 12.-től a Kassák Lajos utca 11. felé; Kodály Zoltán utca 1. és Kodály Zoltán utca 12-14. szám között; Szófia és Maros utca kereszteződésében postától a Kámoni húsboltig, illetve a Postától az Írottkő utca felé; Szent István király utca és Rumi külső út kereszteződésében.
* **Fogaras utcai kavicsos parkoló** deltájának aszfaltozása megtörtént, megközelítőleg **70 m2 felület újult meg**.
* A **Bem József utcában** közműfejlesztéssel egybekötve **44 m aszfalt újult meg**.
* A **Fürdő utcában** közműfejlesztéssel egybekötve **140 m aszfalt újult meg**.

**Az alábbi beruházásokkal Szombathelyen és környékén összesen 6492 m kerékpárút valósult meg:**

* TOP-6.4.1.-16 számú Fenntartható városi közlekedésfejlesztés című felhívás keretén belül a **Szombathely és Vép között egyoldali kétirányú kerékpárút** valósult meg **1718 m hosszan**.
* TOP-6.4.1.-16 számú Fenntartható városi közlekedésfejlesztés című felhívás keretén belül **Szombathely-Balogunyom településeket összekötő egyoldali kétirányú kerékpárút** valósult meg **2308 m hosszúságban**.
* Ferenczy I. utcai fejlesztés során a **Szent Quirinus utcában 843 fm egyoldali kétirányú kerékpárút** készült.
* **Zanati úti kerékpárút** fejlesztése során **1123 m hosszú egyoldali kétirányú gyalog-, és kerékpárút készült el, továbbá 500 m hosszban kerékpáros nyom felfestése**.

**A városban összesen 1855 m hosszban az alábbi új járdák készültek, és meglévő járdák újultak meg:**

* Ferenczy I. utcai fejlesztés során a **Szent Quirinus utcában 843 fm új gyalogjárda** került kialakításra.
* A **Károly Róbert utca 14/A,B,C számú épületek előtt** közműfejlesztéssel egybekötve **162 m meglévő járda felújítás** történik.
* **850 m hosszban** az alábbi **járdafelújítások** készültek/készülnek:
* Bajnok utcában (Saághy és a Kalló utca közt mindkét oldalon) betonlapos járda
* Mise úton beton lapos járda
* Károlyi Antal utca 3 – 5. előtt aszfaltos járda
* Szűrcsapó 16. szám előtt aszfaltos járda
* Stromfeld utcai lakótelep belső járdaszakasz aszfaltozása
* Welther Károly utcában aszfaltos járda
* Hadnagy utcában aszfaltos járda

**Az alábbi parkoló fejlesztések során összesen 117 db új parkoló létesül(t) és 41 db meglévő került felújításra Szombathelyen:**

* a **Rohonci u. 62. szám mögött**i ingatlanon **14 db férőhelyes parkoló** építése történik.
* a **Vásárcsarnok környezetének rekonstrukciójánál 85 db parkolóhely** létesült, ebből **44 db új**, valamint új zöld felületeket kerültek kialakításra és 18 db fa ültetése történt meg.
* az **Esterházy Antal utca**i új bölcsőde mellett a projekt során **13 db parkoló és 1 db mozgáskorlátozott parkoló** valósult meg.
* az **Esterházy Antal utcából nyíló 45 férőhelyes parkoló** létesült.

**Az idei évben az alábbi játszóterek kialakítása, felújítása történt meg:**

* A **Víztorony környezetének fejlesztése** során **1445 m2 aszfaltburkolat és 540 m2 térkő burkolat**, valamint a forgalomszabályozási rendszer (100 m² burkolati jel és 80 db forgalomirányító) került felújításra. A felújítás részeként **új játszóeszközök** (2 db EIBE játék) és padok (5 db) is elhelyezésre kerültek. Továbbá megújult a park déli csücskében lévő, a Gyöngyös műcsatorna melletti lépcső, mely a parkot és a Gyöngyös patak hídjára vezető járdát köti össze. A víztorony bejáratával szemben, a járdaburkolatokat összekötve egy új lépcső és rámpa is épült.
* TOP-7.1.1-16-H-ERFA-2020-00749 jelű „**Közösségi terek sportfunkciókkal való bővítése**” projektben a Szombathely, Ady tér 6027/1 hrsz., Bem József utca 2804/22 hrsz., Krúdy Gyula utca 9056/11 hrsz., Szedreskert 11727 hrsz. alatti ingatlanokon **egy-egy fitnesz park kialakítása történt meg**.
* TOP-7.1.1-16-H-ERFA-2020-00783 projekt keretén belül **a Nagy László-Kodály Zoltán utcai játszótér teljes felújítása történt meg mintegy 2390 m2 területen**. A játszótér déli részére homokozó, hintakombináció, mini házikó, rugós vitorlás, karusszel (mozgásukban korlátozottak számára is alkalmas, gumiburkolattal); az északi részére kötélmászóka, csúszdás mászóvár, fém csőcsúszda, zigzag egyensúlyozó, mérleghinta került. A leromlott állapotú padok elbontásra kerültek, helyettük újak kerültek elhelyezésre.
* Ugyancsak a TOP-7.1.1-16-H-ERFA-2020-00783 projektben Szombathely Joskar-Ola lakótelepen a **Barátság utcai játszótér részleges felújítása történt meg**, ahol új kerítés épült, új kapuk készültek, és új, mozgásukban korlátozottak számára is használatható karusszel került elhelyezésre.
* A TOP-7.1.1-16-H-ERFA-2020-00783 projekt keretében megvalósult még a **Bem utca 2. mögötti játszótér teljes felújítása**, ahol meglévő homokozó felújítása megtörtént, elhelyezésre került mini házikó, mászóvár, karusszel, madárfészek hintakombináció babaülőkével, helikopter rugós játék, ügyességi pálya, kettes hintaállvány, mászóvár csúszdákkal, valamint 11 db pad, 1 lóca, 1 asztal, valamint egy ping-pong asztal.
* A **Petőfi telepen a játszótér felújítása** történt meg, került ki egy új pad, egy új rugós játék, és egy hulladékgyűjtő, a játszóeszközök festése, a mérleghinta gerendacseréje, az ütéscsillapító burkolatok felújítása, feltöltése történt meg, új homokozó épült, a rossz ping-pong asztalok elbontásra kerültek.

**2023. évben tervezett, megvalósuló útfejlesztések:**

* „A Ferenczy utca hiányzó szakaszának kiépítése” című projekt keretében valósul meg a **Kodály Zoltán utca** felújítása (Kassák Lajos utca és Simon István utca közti szakaszán), **538 m hosszon újul meg a burkolat**. A kivitelezőnek a munkákat a kezdést követő 2 hónapon belül kell befejeznie.
* Az idei évben **184 db csatorna fedél kerül kicserélésre**. A megkötött vállalkozói szerződés szerint 90 nap a határidő.
* A **Rumi Rajki utca** a Szent Imre herceg út és a Benczúr Gyula utcák közötti szakaszon kerül felújításra, **650 m2 új aszfaltburkolat készül,** valamint a **Szent Imre herceg útja** a Szófia utca és az Uzsoki utca közötti szakaszon kerül felújításra, ahol **1100 m2 új aszfaltburkolat készül**.
* A **Szent Flórián körúton** **360 fm**, azaz 1080 m2 az **aszfaltos járda újul meg**.
* A **Bem József utca 29 mögötti szakaszon 170 fm**, 425 m2 **aszfaltos járda kerül megújításra**.

Kérem a Tisztelt Közgyűlést, hogy szíveskedjék az előterjesztést megtárgyalni, és a határozati javaslatot elfogadni.

**Szombathely, 2023. szeptember „ ”**

 **/: Dr. Nemény András :/**

**HATÁROZATI JAVASLAT**

**…./2023.(IX.28.) Kgy. sz. határozat**

A Közgyűlés megtárgyalta a „Beszámoló a 2023. évi járda-, út-, kerékpárút- és játszótérfejlesztésekről” című előterjesztést, és az abban foglalt tájékoztatót tudomásul veszi.

**A végrehajtásért felelős:**

 Dr. Nemény András polgármester

 Dr. Horváth Attila alpolgármester

 Horváth Soma alpolgármester

 (A végrehajtásért felelős:

Kalmár Ervin, a Városüzemeltetési Osztály vezetője)

**Határidő:** azonnal